Diari Oficial de la Generalitat Valenciana


Sumari del DOGV 5711, del 26-02-2008 (2008/2319)

RESOLUCIÓ de 8 de gener de 2008, de la Direcció General d'Energia, per la qual s'atorga l'autorització administrativa i l'aprovació del projecte tècnic d'execució a Iberdrola Distribución Eléctrica, SAU, per a la modificació de la línia elèctrica a 132 kV, quàdruple circuit, d'entrada i eixida a la ST la Punta de la línia a 132 kV Font de Sant Lluís-Grau, entre el suport actual 10814 i la ST Grau, al terme municipal de València. Expedient: ATLINE /2007/670/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5711

Data del DOGV
:   26-02-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/2319


Data del document
:   08-01-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * València
    * subministrament d'energia elèctrica
    * empresa privada

RESOLUCIÓ de 8 de gener de 2008, de la Direcció General d'Energia, per la qual s'atorga l'autorització administrativa i l'aprovació del projecte tècnic d'execució a Iberdrola Distribución Eléctrica, SAU, per a la modificació de la línia elèctrica a 132 kV, quàdruple circuit, d'entrada i eixida a la ST la Punta de la línia a 132 kV Font de Sant Lluís-Grau, entre el suport actual 10505 i la ST Grau, al terme municipal de València. Expedient: ATLINE /2007/670/46. [2008/2319]  
Vist l'escrit presentat per Iberdrola Distribución Eléctrica, SAU, amb domicili als efectes de notificacions a 46457 València, c/ Menorca, núm. 19, en data 3 de setembre de 2007, davant del servici competent en matèria d'energia de València, en què sol·licita que se li concedisca l'autorització administrativa i l'aprovació del projecte d'execució per a la modificació de la línia elèctrica a 132 kV, quàdruple circuit, d'entrada i eixida a la ST la Punta de la Línia a 132 kV Font de Sant Lluís-Grau, entre el suport actual 10438 i la ST Grau, al terme municipal de València, i adjunta a este el projecte tècnic per a l'execució de l'esmentada instal·lació.  
Vist que, consten com a antecedents d'esta, d'una banda, l'acta de posada en marxa de la conselleria d'Indústria i Energia, de 10 d'octubre de 2001, de la línia elèctrica a 132 kV, quàdruple circuit, d'entrada i eixida a la ST la Punta de la línia a 132 kV Font de Sant Lluís-Grau; i d'altra banda, la resolució d'autorització administrativa, l'aprovació del projecte d'execució i la Declaració d'Utilitat Pública, de la Direcció General d'Energia, de 15 de novembre de 2007, per al soterrament de la línia al seu pas pel Sector II, les Moreres, que enllaça amb l'ara projectada.  
Vist que la sol·licitud va ser exposada a la corresponent informació pública per mitjà d'anunci en el Diari Oficial de la Comunitat Valenciana de 9 de novembre de 2007, de conformitat amb l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i amb l'article 4 de la Llei 2/1989, de 3 de març, sobre Impacte Ambiental.   
D'acord amb la documentació que es troba en l'expedient, no s'han presentat al·legacions a la mencionada sol·licitud.  
Vist que d'acord amb el mencionat Decret 88/2005, es va traslladar a l'Ajuntament de València, la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme als efectes de prestar la seua conformitat o oposició, i el referit Ajuntament ha remés l'informe sol·licitat, per mitjà del qual exposa no tindre inconvenient en què es procedisca a executar la instal·lació projectada, i s'haurà de tindre en compte els punts següents:  
Quant al traçat que discorre pel Sector 5-Moreres II, de forma conjunta a les obres de la passarel·la s'executarà un tram de 8,00 m de longitud de la prolongació del col·lector nord, que té un ample de 30,00 m. Este quedarà ubicat entre l'estrep de la passarel·la i les cambres de connexió, obligant a desplaçar un col·lector de 800 mm recentment construït amb les obres d'urbanització de la zona. Ha d'estudiar-se una solució de traçat tant en planta, com en alçat que siga compatible amb la construcció del tram del col·lector nord i el col·lector de 800 mm. També pareix convenient que els trams de línies que van des de les cambres de connexió a la passarel·la no ho facen vorejant la rotonda, sinó de la forma més recta possible, de manera que se situen per damunt del tram del col·lector nord, i evitar d'esta manera una afectació en el futur amb la prolongació d'este col·lector.  
Quant al traçat que discorre pel marge esquerre, fins a la subestació d'Iberdrola, seria convenient que les línies discorregueren el més prop possible de la calçada de la prolongació de l'Albereda.  
Remés a l'empresa peticionària l'informe municipal, manifesta la seua conformitat amb el contingut d'este.  
Vist que d'acord amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les condicions oportunes, concretament a la Confederació Hidrogràfica del Xúquer, sense que figure en l'expedient contestació a l'informe sol·licitat.  
Atés que d'acord amb la sol·licitud i el projecte presentat, la finalitat de la instal·lació és la modificació de l'actualment existent als efectes d'arreplegar les reformes necessàries per a la seua adaptació a les necessitats derivades del traçat i ús del circuit de Fórmula-1.  
Vist que amb data 26 de novembre de 2007, la directora general de Gestió del Medi Natural, de la conselleria de Medi Ambient, Aigua, Urbanisme i Habitatge va dictar resolució per mitjà de la qual no es considera sotmesa a avaluació d'impacte ambiental la modificació proposada d'un tram de la línia elèctrica existent d'alta tensió Font de Sant Lluís-Grau, 132 kV, a l'efecte de procedir al seu soterrament en una zona urbanitzada baix del carrer.  
Vist que el Servici Territorial d'Energia de València, encarregat de la instrucció de l'expedient ha informat favorablement la sol·licitud.  
Vist que Iberdrola Distribución Eléctrica, SAU, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Atés d'aplicació el que disposen els articles 73, 74 i 75 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.  
Atés que l'article 40.3 de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.   
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE de 05.07.2007); en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica; en la Llei 16/2003, de 17 de desembre, de Mesures Fiscals, de Gestió Administrativa Financera i d'Organització de la Generalitat Valenciana; i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia, resol:  
Primer  
Autoritzar administrativament a Iberdrola Distribución Eléctrica, SAU, la modificació de la línia elèctrica a 132 kV, quàdruple circuit, d'entrada i eixida a la ST la Punta de la línia a 132 kV Font de Sant Lluís-Grau, entre el suport actual 10618 i la ST Grau, al terme municipal de València i les característiques principals del qual són les següents:  
Traçat: el soterrament de l'actual línia de 132 kV, se situa a un costat i a l'altre de l'antic llit del riu, i s'inicia en les dos cambres de connexió ubicades al costat de l'actual suport 10126 -situat en les proximitats del Sector II, les Moreres- el qual serà desmantellat, per a finalment acabar en els suports-pedestals de la ST Grau.  
Tensió nominal: 132 kV (1ª categoria).  
Nombre de circuits: quatre.  
Tipologia constructiva: subterrània.  
Inici de la línia: cambres de connexió.  
Final de la línia: ST Grau.  
Conductors: alumini HEPR, amb secció de 1200 mm² i pantalla de 206 mm², així com d'un cable de comunicacions per fibra òptica amb coberta, tipus OSGZ1-48.  
Terminals exteriors: unipolars a 132 kV -un per fase- en els suports-terminals amb material aïllador de compòsit.  
Entroncaments: són del tipus seccionat preemmotlament, sense que hagen de realitzar-se entroncaments intermedis. Les cambres són prefabricades, de doble circuit i dimensions 4 x 12 m.  
Longitud total: 710 m aproximadament.   
1r tram de 505 m, construït en rasa entubada en prisma de formigó, amb dos canalitzacions de doble circuit cada una.  
2n tram de 110 m, per a l'execució de l'encreuament de l'antic llit del riu, amb els cables instal·lats en capa, i el   
3r tram de 55 m cada circuit, construït en l'interior de la ST Grau, i estan els cables instal·lats en capa i amb canaleta superficial prefabricada.  
Pressupost: 7.835,58 euros.  
De conformitat amb l'article 40 de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE de 05.07.2007), esta autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Segon  
Aprovar el projecte d'execució de la instal·lació, i sotmetre'l a les condicions següents:  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà de tres mesos des de la notificació d'esta autorització. Amb anterioritat a la finalització del dit termini Iberdrola podrà sol·licitar la seua ampliació per mitjà de sol·licitud motivada davant d'esta Direcció General.  
3. El titular donarà compte de l'acabament de les obres al Servici Territorial d'Energia de València als efectes de la sol·licitud d'autorització d'explotació, a la qual s'acompanyarà un certificat de direcció i final d'obra subscrit per tècnic facultatiu competent, en què acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
4. L'administració deixarà sense efecte esta resolució en qualsevol moment en què observe l'incompliment de les condicions imposades en esta.  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 8 de gener de 2008. El director general d'Energia: Antonio Cejalvo Lapeña.